മൈസൂര്മാനന്തവാടികോഴിക്കോട് ദേശീയ പാതക്കെതിരെയുള്ള ആരോപണങ്ങള് അടിസ്ഥാനരഹിതം മാനന്തവാടി: നിര്ദ്ദിഷ്ട മൈസൂര്മാനന്തവാടികോഴിക്കോട് ദേശീയ പാതക്കെതിരെ ചിലര് ഉന്നയിക്കുന്ന ആരോപണങ്ങള് അടിസ്ഥാന രഹിതമാണെന്നും പാതയുടെ ഡിപിആര് തയ്യാറാക്കാനുള്ള ദേശീയപാത അതോറിറ്റിയുടെ തീരുമാനം സ്വാഗതാര്ഹമാണെന്നും മൈസൂര് മാനന്തവാടി കുറ്റ്യാടി ദേശീയ പാത കോര്ഡിനേഷന് കമ്മിറ്റി ഭാരവാഹികള് പത്രസമ്മേളനത്തില് പറഞ്ഞു. ഈ പാത എന്എച്ച് 766ന് ബദല് പാതയാണെന്ന ആരോപണവും വന്യ ജീവി സങ്കേതത്തിലൂടെയാണ് പാത കടന്ന് പോവുന്നതെന്ന ആരോപണവും വസ്തുതാ വിരുദ്ധമാണ്. രാജ്യത്തെ 44 സാമ്ബത്തിക ഇടനാഴികളില് ഒന്നായി പ്രഖ്യാപിച്ച ബാംഗ്ലൂര്, മലപ്പുറം ഇടനാഴി ഭാരത് മാല പദ്ധതിയില് ഉള്പ്പെടുത്തിയാണ് നിര്മ്മിക്കുന്നത്, വയനാടിന്റെ പൊതു വികസനത്തിന് ആക്കം കൂട്ടുന്ന പദ്ധതിയാണിത്. രാത്രിയാത്ര നിരോധനമില്ലാത്ത റോഡ് കൂടിയാണിത്. വനമേഖലയെ പൂര്ണമായും ഒഴിവാക്കി കൊണ്ടാണ് റോഡ് ക്രമീകരിച്ചിരിക്കുന്നത്. പതിറ്റാണ്ടുകളായി വയനാട്ടുകാര് ഉള്പ്പടെയുള്ളവര് കര്ണാടകത്തില് പോവാനും വരാനും ഉപയോഗിച്ച് വരുന്ന തോല്പ്പെട്ടി കുട്ട മൈസൂര് പാതയുടെ വികസനം സന്തോഷത്തോടെയാണ് വയനാട്ടുകാര് നോക്കി കാണുന്നത്. എന്എച്ച് 275 ന്റെ ഭാഗമായ മൈസൂര് മടിക്കേരി റൂട്ടിലെ പെരിയപട്ടണത്തിനടുത്തുള്ള പുട്നഹള്ളിയില് നിന്നും ആരംഭിച്ച് വനമേഖല ഒഴിവാക്കി കര്ണാടകയിലെ കാനൂര് വഴി കുട്ടയിലെത്തി തോല്പ്പെട്ടി, അരണപ്പാറ പനവല്ലി വഴിയാണ് മാനന്തവാടി വഴി കോഴിക്കോട്ടേക്കുള്ള നിര്ദ്ദിഷ്ഠ ദേശീയപാത വിഭാവനം ചെയ്തിരിക്കുന്നത്.ജില്ലയുടെ വികസന കാര്യത്തില് ഒരുമിച്ച് നില്ക്കേണ്ടതിന് പകരം പ്രാദേശികമായി അടിസ്ഥാനരഹിതമായ ആരോപണങ്ങളുന്നയിക്കുന്നത് അവസാനിപ്പിക്കണമെന്നും ഭാരവാഹികളായ കെ. ഉസ്മാന്, കെ.എ ആന്റണി എന്നിവര് പത്രസമ്മേളനത്തില് ആവശ്യപ്പെട്ടു.